*és az igéje sincs meg bennetek maradandóan, mert abban, akit ő elküldött, nem hisztek.* Jn5,38

Az Ige akkor tudja kifejteni áldását, ha maradandó. Ha csak egy ideig van bennünk, az olyan, mintha a gyógyszerek szedését idő előtt abbahagynánk. Nem tudja kifejteni a hatását teljes mértékben. Mindannyian tudjuk, ez nem a kívánt eredmény.

Az ok amiért ez bekövetkezhet a hitetlenség. Mégpedig Jézus személyében való hitetlenség. Nem a tetteiben, nem a történelmi voltában, nem a jellemében való hitetlenség, hanem Istenségében. Jézus az Isten Fia. A Benne való hit teszi elérhetővé és hatásossá a kereszt áldozatát. Isten Fia halt meg értem a kereszten. Ez az áldozat teszi lehetővé az Atyával való kapcsolatot. *Vadon Gyula*